Държавен вестник, бр. 55, 2002 г., стр. 21

Б Р О Й  55
Д Ъ Р Ж А В Е Н   В Е С Т Н И К
С Т Р .  21
(2) Изолационните материали, които се из-
ползват при изграждането на помещенията и
коридорите по ал. 1, трябва да са устойчиви на
гниене и да не отделят миризма.
(3) Изискванията по ал. 1, т. 1 и 2 не се при-
лагат в помещенията за съхранение и местата и
коридорите, през които се пренася месото, с
изключение на изискванията за водоустойчиви
и устойчиви на гниене подове.
(4) Изискването по ал. 1, т. 2 не се прилага в
помещенията за охлаждане или замразяване. В
този случай е достатъчно да има средство за
лесно оттичане на водата.
Г л а в а  т р е т а
ХИГИЕНА НА ПЕРСОНАЛА, ПОМЕЩЕНИЯ-
ТА И ОБОРУДВАНЕТО В ПРЕДПРИЯТИЯТА
Чл. 5. (1) В предприятието да се поддържа
необходимата хигиена на помещенията, оборуд-
ването и персонала.
(2) Лицата, които обработват месо от дивеч
или работят в помещения, където месото се
обработва, пакетира или транспортира, задъл-
жително да носят чисти шапки, ботуши и ра-
ботно облекло в светли цветове, предпазни
престилки или друго защитно облекло.
(3) Лицата, които работят с месо от дивеч, са
длъжни:
1. да поддържат чисто работното облекло
през целия работен ден, като при всяко замър-
сяване го сменят;
2. да измиват и дезинфекцират ръцете си по
няколко пъти на ден, когато е необходимо;
3. ако са били в контакт с болни животни или
заразено месо, незабавно да измият ръцете си с
гореща вода и да ги дезинфекцират до лактите.
Чл. 6. Не се допуска пушене в работните по-
мещения, помещенията за складиране, местата
за товарене и разтоварване, помещенията за
приемане и разпределяне и местата и коридори-
те, през които се транспортира месото от дивеч.
Чл. 7. (1) Не се допуска влизането на живот-
ни в предприятието.
(2) Гризачите, насекомите и други вредите-
ли системно се унищожават.
Чл. 8. Оборудването и инструментите, кои-
то се използват при работа с месо, се поддър-
жат чисти и в добро състояние, почистват се и
се дезинфекцират по няколко пъти по време на
работа, след приключване на работа и преди да
се използват отново, когато са замърсени.
Чл. 9. (1) Помещенията, инструментите и
работното оборудване не могат да се използват
за други цели, освен за работа с прясно месо,
прясно птиче месо или месо от дивеч.
(2) Разфасоването на месо от дивеч се извър-
шва по различно време от разфасоването на друг
вид месо. Помещенията за разфасоване се по-
чистват и дезинфекцират, преди да бъдат из-
ползвани за работа с месо от други видове. Ин-
струментите за разфасоване на месо не може да
се използват за други цели.
Чл. 10. Не се допуска инструментите да се
оставят в месото, както и почистването на ме-
сото с кърпа.
Чл. 11. Не се допуска месото и контейнери-
те за месо да влизат в пряк допир с пода на
помещението.
Чл. 12. (1) На всеки етап от производството
се използва питейна вода, която отговаря на
изискванията на Наредба № 9 от 2001 г. за ка-
чеството на водата, предназначена за питейно-
битови цели.
(2) Използването на непитейна вода се раз-
решава:
1. за производство на пара при условие, че
тръбите се използват само за тази цел и няма
опасност от заразяване на прясното месо;
2. за охлаждане на хладилното оборудване.
(3) В случаите по ал. 2 тръбите за непитейна
вода трябва да са разграничени от тръбите,
използвани за питейна вода.
Чл. 13. Не се допуска разпръскването по пода
на работните помещения и помещенията за
съхранение на месото на отпадъци от произ-
водството, които могат да замърсят месото.
Чл. 14. Не се допуска наличие на остатъчни
количества миещи препарати, дезинфекционни
средства и други подобни вещества върху инст-
рументите и машините при почистването им,
които могат да замърсят месото от дивеч. След
използването им инструментите и работното
оборудване се изплакват обилно с питейна вода.
Чл. 15. (1) Всяко лице, заето в добива и обра-
ботката на месо от дивеч, подлежи на предва-
рителни и периодични медицински прегледи
съгласно изискванията на Наредба № 53 от
1979 г. за медицинските прегледи на постъпва-
щите и работещите в хранителните, комунал-
ните обекти и здравните заведения (обн., ДВ,
бр. 8 от 1979 г.; изм. и доп., бр. 30 от 1993 г., бр. 99
от 1995 г.; попр., бр.101 от 1995 г.).
(2) Ръководителят на предприятието отст-
ранява от работа лицата, които могат да зара-
зят месото.
Г л а в а  ч е т в ъ р т а
ВЕТЕРИНАРНО-САНИТАРНИ ИЗИСКВА-
НИЯ КЪМ ОТСТРЕЛЯНИЯ ДИВЕЧ ПРИ
РАЗФАСОВАНЕТО И ОБРАБОТКАТА НА
МЕСО ОТ ДИВЕЧ
Раздел I
Ветеринарно-санитарни изисквания към от-
стреляния дивеч
Чл. 16. (1) Едрият дивеч се изкормва ведна-
га след отстрела.
(2) За извършване на следкланичен прег-
лед вътрешностите от гръдната кухина, в т.ч.
черният дроб и далакът—дори когато се отде-
лят от трупа, трябва да придружават дивеча и
да се обозначат по начин, който позволява да
се установи принадлежността им към съот-
ветния труп.